Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 131

5. Munkaszervezés a KS központi koordinációját végzõ szervezetek között Elõzetes megbeszélések A KS végrehajtásának megkezdése elõtt elõzetes megbeszéléseket kell tartani a tárcák illetékes vezetõivel és EU-integrációs és kommunikációs részlegeik képviselõivel, valamint az Európai Bizottság Magyarországi Delegációjá- 2002/151/II. szám val. Ezek a megbeszélések több célt szolgálnak: felhívják a figyelmet a stratégia létére és értelmére, tájékozódnak az adott vezetõk kommunikációs igényei felõl, és összegyûjtik a kommunikáció terén (pl. a Külügyminisztériumnál és a Delegációnál) eddig felgyülemlett tapasztalatokat. Negyedéves tájékoztatók Az EU Kommunikációs Közalapítvány EU Kommunikációs Központja és az EU Kommunikációs Tárcaközi Bizottság a kommunikációs stratégia teljes körû mûködésének idején legalább negyedévente tájékoztatót tart, ahol együtt vannak jelen az elsõ lépésben azonosított fontos vezetõk, az EU-tájékoztatásba bevont legfontosabb szakmai-érdekképviseleti, civil és regionális szervezetek vezetõi, valamint a stratégia végrehajtását segítõ külsõ szakértõk (az EU Kommunikációs Szakértõi Mûhely tagjai). Ezeken az értekezleteken az EU Kommunikációs Központ és az EU Kommunikációs Tárcaközi Bizottság tájékoztatást ad a vezetõknek és kikéri véleményüket: — a friss közvélemény-kutatási eredményekrõl; — az új kommunikációs kihívásokról; — a kihívások kezelésére alkalmas megoldásokról; — a kommunikációs stratégia egészének elõrehaladásáról; — a jelentõsebb további lépésekrõl. A negyedéves tájékoztatókon konstruktív eszmecserére kerülhet sor, amelynek köszönhetõen mind a vezetõk, mind pedig a kommunikációs csapat közösen értelmezhetik a teendõket. Havi értékelés és tájékoztatás Az EU Kommunikációs Központ és a Tárcaközi Bizottság minden hónap végén rövid tájékoztatót készít, amelyben áttekintést ad az összes kommunikációs tevékenységrõl. Ezek a rövid tájékoztatók gondoskodnak arról, hogy a vezetõk szem elõtt tartsák a kommunikációs kérdéseket, továbbá értékes hivatkozási alapként hasznosíthatóak a negyedéves tájékoztató értekezleteken. A tájékoztatókat — jóváhagyásukat követõen — meg kell küldeni a MeH és a szaktárcák EU-, illetve kommunikációs részlegeinek, az Európai Bizottság Magyarországi Delegációjának, a külsõ szakértõknek valamint a tájékoztatásba bevont legfontosabb partnerszervezeteknek is. Rendszeres társadalmi konferenciák a KS végrehajtásáról A KS decentralizációjának és társadalmasításának jegyében az EUKK rendszeresen társadalmi konferenciákat szervez az EU-kommunikációról. Ezeken az EU-kommunikációban részt vevõ társadalmi szereplõk — civil, szakmai, érdekképviseleti szervezetek, tudományos kutatók, pedagógusok, újságírók és más közéleti személyiségek — elemzik a KS tapasztalatait szakterületükön és a társadalom egészében.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes